Kolumbiyada futbol ishqibozlari o‘q uzishi natijasida ikki qiz yaralandi

Bogotada futbol ishqibozlari Kolumbiya terma jamoasining Amerika kubogi uchun bo‘lgan matchda braziliyaliklar ustidan erishgan g‘alabasini nishonlayotganda ikki nafar qiz yaralandi. Bu haqda “Newskaz.ru” R-Sport ma’lumotlariga tayanib xabar beradi.

17-iyun, chorshanba kuni Santyagoda bo‘lib o‘tgan C guruhidagi uchrashuv kolumbiyaliklar foydasiga 1:0 natija bilan yakunlandi. Jamoasining g‘alabasini nishonlayotgan muxlislardan ba’zilari havoga o‘q otdi.
O‘q balkonda bo‘lgan 9 va 15 yoshdagi qizlardan birining qorin qismiga, boshqasining esa orqasiga tegdi.
“Hozirda ularning sog‘lig‘iga hech narsa xavf solmayapti”, — deydi Bogota politsiyasi boshlig‘i Umberto Guatibonsa.